**Tärkeitä päivämääriä syyskaudelle 2017**

**9.-10.9.2017** *Uintileiri Kuortane*. Kuortaneen uintileiri on suunnattu Silver, Gold, Blue, Lemon, Lime ja Pink – ryhmille. Ilmoittautuminen leirille päättyy 18.8.2017.

**16.9.2017** *Uintileiri Ilmajoki*. Ilmajoen uintileiri on suunnattu Red, Green ja Bronze – ryhmille. Lisäinfoa leiristä lähipäivinä.

**24.9.2017** *Tuomari- ja toimitsijakoulutus.* 2-lk toimitsijakoulutus klo 9:00–15:00 ja 1-lk toimitsijakoulutus klo 12:00–18:00. Jokaisesta uimariperheestä ainakin 1 vanhempi 2-lk toimitsijakoulutukseen.

**24.9.2017** *Kausikisat*. Toimitsijakoulutuksen päätteeksi pidetään syyskauden ensimmäiset kausikisat jossa on mahdollisuus soveltaa juuri oppimaansa tietoa käytäntöön kokeneempien toimitsijoiden opastuksella.

**30.9.2017** *Vaasauinnit*. Yhteiskuljetus bussikyydillä Vaasaan. Kaikki uimaryhmät mukaan hakemaan kokemusta ja nauttimaan yhteisestä kisamatkasta. Vanhemmat mukaan kannustamaan omia nuoria uimareita. Vaasauinnit kuuluvat kaikkien uintiryhmien kausiohjelmaan.

**7.10.2017** *Lakeusuinnit Seinäjoella*. Kuuluu kaikkien uintiryhmien kausiohjelmaan. Runsas lajivalikoima. Jokaiselle varmaan löytyy sopiva / sopivia lajeja. Toimitsijoita tarvitaan runsaasti ja kaikille kortillisille sekä kortittomille toimitsijoille riittää tehtäviä sekä aamu- että iltajaksolle. Seuran toiminnan rahoittamisen kannalta erittäin tärkeä kilpailupäivä. Kaikkien perheiden panosta tarvitaan.

**22.10.2017** *Epäviralliset kausikisat nuorimmille ryhmille*. Seuravuorolla järjestettävät kausikisat, joissa nuorimmat uimarit pääsevät uimaan kelloa vastaan. Hyvä tilaisuus hakea kokemusta toimitsijatehtävistä hieman pienemmässä mittakaavassa.

**3.-5.11.2017** *IKM aluekarsinnat Seinäjoella*. Seinäjoen uimarit ovat saaneet järjestettäväksi IKM aluekarsinnat. Kisat alkavat perjantaina iltajaksolla ja päättyvät sunnuntaina iltajaksoon. Toimitsijoita tarvitaan runsaasti ja kaikille kortillisille sekä kortittomille toimitsijoille riittää tehtäviä kaikille 5 eri uintijaksoille. Seuran toiminnan rahoittamisen kannalta erittäin tärkeä kilpailukokonaisuus. Kaikkien perheiden panostusta tarvitaan.

**25.–26.11.2017** *Kokko-Jeppis Games*. 2 -päiväiset uintikisat joissa toinen päivä uidaan Pietarsaaressa ja toinen päivä Kokkolassa. Yöpyminen hotellissa Kokkolassa. Seura tukee uimarin majoituskustannuksia 25 % huoneen hinnasta (2hh 81€, 2hh huone lisävuoteella 96€, perhehuone 4:lle 111€). Yhteiskuljetus bussikyydillä. Kaikki uimaryhmät hakemaan kokemusta ja nauttimaan yhteisestä kisamatkasta.

**10.12.2017** *Kausikisat / mestaruusuinnit*. Syyskauden toiset kausikisat jotka toimivat samalla seuran mestaruusuinteina / Lucia uintina.

**17.12.2017** *Viimeiset harjoitukset + Uimakauden päätöstilaisuus*. Tarkempaa tietoa tulee myöhemmin.

**Seuran toiminnan kannalta on keskeistä jokaisen uimariperheen osallistuminen kisojen järjestämiseen. Ilman kisatoimitsijoita emme pysty kilpailuja järjestämään. Jokaisesta perheestä tulisi olla vähintään 1 täysi-ikäinen joka osallistuu tuomari- ja toimitsijakoulutukseen.**